Държавен вестник, бр. 66, 2009 г., стр. 21

БРОЙ  66 	
Д Ъ Р Ж А В Е Н  В Е С Т Н И К 	
СТР.  21  
6. следи за качеството и за спазването на 
сроковете на строително-ремонтните работи;
7. осигурява условията за снабдяването на 
съда с техника, консумативи и обзавеждане.
(2) За ръководител на отдел „Управление 
и стопанисване на съдебното имущество“ се 
назначава лице, което е български гражданин, 
има завършено висше техническо образова­
ние с образователно-квалификационна степен 
„магистър“, с не по-малко от 8 години тру­
дов стаж по специалността и професионален 
опит, което да не е осъждано на лишаване от 
свобода за умишлено престъпление от общ 
характер, независимо дали е реабилитирано, 
и да притежава необходимите професионални 
и нравствени качества. 
Г л а в а  ш е с т а
АДМИНИСТРАТИВНО ЗВЕНО „ЗАЩИТА 
НА КЛАСИФИЦИРАНАТА ИНФОРМАЦИЯ“ 
Чл. 35. (1) Административно звено „Защита 
на класифицираната информация“ във ВАС 
осъществява дейностите по създаване, обработ­
ване, защита и съхраняване на класифицирана 
информация, постъпила в административните 
дела, както и спазването на условията и реда 
за предоставяне на достъп до нея, като :
1. следи за спазване на изискванията на 
ЗЗКИ и на международните договори във връзка 
със защитата на класифицирана информация, 
постъпила при разглеждането на администра­
тивните дела във ВАС; 
2. прилага правилата относно различните 
видове защита на класифицирана информация; 
3. планира и реализира охраната на класифи­
цираната информация чрез физически и техни­
чески средства и следи за нейното изпълнение; 
4. извършва периодични проверки на отчет­
ността и движението на материали и докумен­
ти, съдържащи класифицирана информация в 
делата на ВАС;
5. извършва проучването на служителите, 
работещи с класифицирана информация, по 
реда, установен от закона, и води регистър на 
проучените лица; 
6. уведомява Държавната комисия по сигур­
ността на информацията (ДКСИ) за необхо­
димостта от прекратяване или от извършване 
на промени на достъпа до класифицирана 
информация поради изтичане на срока на 
разрешенията, както и при необходимост от 
тяхната промяна или подмяна на издадените 
удостоверения и сертификати, свързани с достъп 
до определено ниво на класификация; 
7. води на отчет случаите за нерегламенти­
ран достъп до класифицирана информация по 
делата на ВАС и на взетите мерки, за което 
информира ДКСИ; 
8. следи за правилното определяне нивото 
на класифицирана информация; 
9. организира и провежда обучение на служи­
телите, работещи с класифицирана информация. 
(2) Административните дела във ВАС, съ­
държащи класифицирана информация, за които 
се осъществява предвидената в закона защита, 
се разпределят и обработват в създадена за 
тази цел обособена регистратура, в която се 
получава, създава, регистрира и съхранява 
класифицирана информация. 
(3) Щатното обособяване, структурата, числе­
ният състав и мерките за защита в регистратурата 
за класифицирана информация се определят от 
председателя на ВАС в зависимост от нивата 
на класификация и обема на класифицираната 
информация.
Чл.  36. Дейностите по организацията и 
осигуряването на защита на класифицираната 
информация по делата във ВАС се ръководят 
от служител по сигурността на информацията, 
на която длъжност може да бъде назначено 
лице със завършено висше образование, което 
да отговаря на следните изисквания: 
1. притежава само българско гражданство; 
2. получило е разрешение за достъп до съ­
ответното ниво на класифицирана информация 
за ВАС – ниво „строго секретно“; 
3. притежава необходимия опит, нравствени 
и професионални качества. 
Чл. 37. (1) За изпълнение работата по делата, 
постъпили и образувани във ВАС, съдържащи 
класифицирана информация, председателят на 
ВАС със заповед определя поименно съдебните 
служители, които ще работят по постъпващите 
и образуваните във ВАС дела, представляващи 
класифицирана информация, и са получили 
разрешение за достъп до съответното ниво на 
класифицирана информация. 
(2) Съдебните дела и документи, съдържащи 
класифицирана информация, се съхраняват в 
метални каси. 
Чл. 38. (1) Съдебните служители, получили 
разрешение за достъп до съответното ниво на 
класифицирана информация, са длъжни: 
1. да защитават класифицираната информа­
ция от нерегламентиран достъп; 
2. да уведомяват служителя по сигурността на 
информацията за всички случаи на нерегламен­
тиран достъп до класифицираната информация; 
3. да уведомяват служителя по сигурността 
на информацията за всички случаи на промени 
на класифицираните материали и документи, 
при които не е налице нерегламентиран достъп. 
(2) Съдебен служител, получил разрешение 
за достъп до класифицирана информация на 
ниво на класификацията „строго секретно“, е 
длъжен да информира служителя по сигурността 
на информацията за всяко частно задгранично 
пътуване преди датата на заминаване, освен 
ако пътуването е в държави, с които Република 
България има сключени споразумения за вза­
имна защита на класифицираната информация. 
Чл. 39. Съдебните служители, които имат 
издадени разрешения за достъп до класифици­
рана информация и работят с дела, съдържащи